open-index/open-wikipedia-markdown huggingface dataset:
Vytautas Kibildis

**Vytautas Kibildis** (g. 1954 m. balandžio 30 d. Norutaičių k., Šiaulių r.) – interjero ir daiktų dizaineris, humanitarinių mokslų daktaras, Vilniaus dailės akademijos Dizaino katedros profesorius.

## Biografija

V. Kibildis 1973 m. baigė Telšių taikomosios dailės technikumą (dab. Vilniaus dailės akademijos Telšių dailės fakultetas), 1973–1978 m. studijavo interjero dizainą Talino dailės institute, 1991 m. stažavosi Rietveldo dailės akademijoje Amsterdame.1987-1992 m. studijavo doktorantūroje Sąjunginiame techninės estetikos mokslinių tyrimų institute Maskvoje. 1993 m. Vilniaus dailės akademijoje apgynė daktaro disertaciją tema "Dizaino problemos formuojant žaidimų erdves Vilniaus senamiestyje". Vedęs (žmona Ema – ekonomistė), turi sūnų Tomą ir dukrą Kristę. Lietuvos dizainerių sąjungos narys.

## Profesionali veikla

Autorinės studijos "Taškas" (veikė 1993–1998 m.) įkūrėjas ir vadovas. Intensyviai dirba spręsdamas dizaino integravimą Lietuvos senamiesčiuse, projektuoja baldus, visuomeninius, biurų ir privačių būstų interjerus, dalyvauja tarptautinėse dizaino parodose ir konkursuose. Sukūrė prekybos centrų ir parduotuvių "Maxima", "Media", "Minima", "Taupa", "Aibė" interjerus, firmų "Hronas", "Vakarų skirstomieji tinklai", "Roche" biurų interjerus. Suprojektavo antkapinius paminklus pianistui D. Trinkūnui, rašytojui V. Sirijos Girai, akademikui A. Vanagui. Kuriamuose interjeruose pirmenybę teikia erdvės, formos, šviesos ir spalvos santykio analizei.

## Pedagoginė veikla

1978-80 m. dėstė Kauno S. Žuko taikomosios dailės technikume (dabar – Kauno kolegija), nuo 1980 m. dirba Vilniaus dailės akademijos Dizaino katedroje. 1993–2000 m. buvo Vilniaus dailės akademijos Taikomosios dailės fakulteto dekanu. Nuo 2003 m. vadovauja Vilniaus dailės akademijos Dizaino katedroje daiktų dizaino studijai. 1992 m. V. Kibildžiui suteiktas docento, 2007 m. – profesoriaus laipsnis.

## Šaltiniai
Shadowrun (PC)

**Shadowrun** – „Shadowrun“ serijos žaidimas, sukurtas 2007 m. ir skirtas Xbox 360 konsolėms ir asmeniniams kompiuteriams. Sukurtas žaisti tik kelių žaidėjų režime.

## Apžvalga

Šis „Shadowrun“ žaidimas yra visiškai nepanašus į senesnes „Shadowrun“ žaidimų dalis, nes pasikeitė žaidimo žanras, galimybės ir režimas. Priešingai nei ankstesnieji „Shadowrun“ žaidimai, kurių žanrai buvo veiksmo RPG, šis žaidimas yra pirmojo asmens šaudyklė. Žaidime dingo galimybė „hakinti“ ir dirbti kitiems už pinigus, bet atsirado daug naujų ginklų ir magijos atributų. Šis „Shadowrun“ žaidimas, kitaip nei ankstesnieji, yra trijų dimensijų (3D) vaizdo, žaidime labai pagerėjo grafika, valdymas, žaidėjų ir aplinkos detalės. Tačiau didžiausias žaidimo išskirtinumas yra tai, kad „Xbox Live Gold“ naudotojai gali kautis prieš tuos, kurie naudojasi „Games for Windows – LIVE“ paslauga. Iš viso vienu metu „Shadowrun“ žaidime gali žaisti 16 žaidėjų.

## Siužetas

„Shadowrun“ žaidimo veiksmas vyksta 2031 m., Santos mieste, Brazilijoje. Šiuo laikotarpiu ten vyksta didelis pilietinis rasių karas ir kiekviena grupė asmenų ten saugo savo rasės vardą. Žaidime reikia pasirinkti savo rasę (žmonės, elfai, nykštukai, troliai) ir su savo rasės atstovais kautis prieš kitos rasės žaidėjus. Rasė, nužudžiusi daugiausiai kitų rasių atstovų, tampa stipriausia rase mieste.

## Ginklai

„Shadowrun“ žaidime yra 7 ginklų rūšys:

* **Katana**
* **SMG**
* **Pistol**
* **Rifle**
* **Rocket Launcher**
* **Shotgun**
* **Grenade**

## Magija

„Shadowrun“ žaidime magija naudojama kaip ginklas prieš priešus ir savo rasės žaidėjų atgaivinimo vaistas. Žaidime yra 7 magijos burtai:

* **Teleport**
* **Resurrect**
* **Strangle**
* **Summon**
* **Gust**
* **Smoke**
* **Tree of life**

## Technologijos

„Shadowrun“ žaidime technologijos, kaip ir magija, skirtos priešų naikinimui ir saviškių gydymui. Žaidime yra 5 technologijų rūšys:

* **Enhanced vision**
* **Glider**
* **Wired reflexes**
* **Anti-magic generators**
* **Smartlink**

## Nuorodos

* http://www.xbox.com/  Oficialus Shadowrun žaidimo tinklalapis
Dajuanas

**Dajuan** (kinų kalba: 大宛 *Dàyuān*) – senovinė karalystė dabartiniame rytų Uzbekistane, šiaurės Tadžikistane ir vakarų Kirgistane (istorinėje Ferganoje). Iš vakarų jį supo Sogdas (tuo metu jame viešpatavo kangdžu gentys), iš pietų, už Pamyro kalnų buvo Baktrija (kinų šaltinių *Daxia*), rytuose prekybiniu keliu susisiekė su Kašgaru.

## Graikų valdymas
329 m. pr. m. e. Aleksandras Makedonietis vesdamas savo armiją pasiekė Ferganos slėnį ir įkūrė čia miestą. Jis buvo pavadintas Aleksandrija Eschata (Tolimąja Aleksandrija). Dabar šis miestas vadinamas Chodžentu.

Graikai kolonizavo šį ypatingai tolimą regioną, kuris po Aleksandro mirties buvo valdomas Seleukidų imperijos. Čia suklestėjo helenistinė kultūra. Tuo metu kinai, kurie lankydavosi šiame regione, pavadino jį Dayuan, kas, matyt, reiškė „didieji javanai“ (arba Jonėnai). Jie rašė, kad šios šalies žmonės gamina puikius dirbinius ir mėgsta vyną.

255 m. pr. m. e. gretimos Baktrijos satrapas Diodotas, pasinaudodamas Seleukidų imperijos silpnumu, paskelbė nepriklausomybę, sukurdamas Graikų-baktrų karalystę. Karalystė tapo tikra imperija ir užėmė Ferganą. Baktrų valdymo laikais Fergana tapo svarbia vieta, kur susitiko helenistinė ir kiniška kultūros.

## Sakai ir tocharai
Apie 160 m. pr. m. e. šiose teritorijose vyko tautų kraustymasis. Iš Ilio upės ir Isyk Kulio ežero regiono į pietus migravo sakų gentys, kinų šaltiniuose vadinamos *sai*. Sakai sužlugdė Graikų baktrų karalystę ir laikinai apsigyveno Ferganos slėnyje, dalis jų nusikėlė į Drangianą, kur apsigyveno Sakastane.

Neilgai trukus teritoriją nusiaubė nauja klajoklių banga, tocharai (kinų šaltiniuose minimi kaip *yuezhi*). Jie atkirto Ferganą nuo Baktrijos.

Net po klajoklių antpuolių Fergana vis tiek klestėjo, puoselėdama graikiškus papročius ir kultūrą. Kiniją labai domino ši šalis, jie siuntė savo ambasadorius, vedė derybas. Juos žavėjo Ferganos arkliai. Fergana pamažu tapo viena svarbiausių šilko kelio atkarpų. Vėlyvesniuoju laikotarpiu čia suklestėjo budizmas.

751 m. arabai susikovė Talaso mūšyje su Kinija dėl įtakos Ferganoje. Arabams jį laimėjus, Fergana tapo Kalifato dalimi ir įjungta į Chorasano provinciją.
Piru Sáez

**José Carlos Sebastián Gomez Maraschio** (*Piru Saez*, g. 1983 m. gegužės 20 d. Mar del Plata, Argentina) – Argentinos aktorius ir dainininkas.

Šeimą sudaro – mama, tėvas, sesuo, brolis, pats Piru gyvena su teta, dėde, pussesere.

Iki serialo "Maištingas amžius" bare dirbo padavėju.

Piru yra aktorius bei dainininkas, groja gitara, būgnais. Piru muzikinė karjera prasidėjo baruose, kavinėse, paplūdimyje.
Piru dalyvavo realybės šou, ten jis tikrai puikiai pasirodė, bet, deja, nelaimėjo. Jis ten sužavėjo ar net šokiravo tuometinį jaunimą savo apsirengimo stiliumi ir šukuosena. Vėliau, po pasirodymo "Rebelde way", Piru turėjo labai daug fanų ne tik Argentinoje, bet ir Rusijoje, o dabar ir pačioje Lietuvoje. O dabar jis vaidina seriale "El Refugio" apie grupę jaunuolių, kurie ieško savo gyvenimo tikslo, ieško to, kas padėtų jiems atsiskleisti.

Piru dirbo tame mieste, kur įrašė savo pirmąją kasetę ir jos dėka pateko į "Rebelde way", jis koncertavo kartu su "Erreway" ir parodė ką sugeba. Jis dainavo panašaus stiliaus dainas, kaip ir su savo grupe "Diecisiete" (Septyniolikmečiai). Na o dabar Piru gros paaugliams skirtą popsą su serialo grupe "Rolabogan".

## Filmografija

## Įrašų sarašas

### Garso takeliai
* 2003: Rebelde Way
### [[Erreway]]
* 2006: Erreway en Concierto
### Rolabogan
* 2006: Rolabogan
Audrius Klimas

**Audrius Klimas** (g. 1956 m. balandžio 15 d. Klaipėdoje) – lietuvių grafikos dizaineris, Vilniaus dailės akademijos Grafinio dizaino katedros profesorius. 2011 – 2019 m. ėjo Vilniaus dailės akademijos rektoriaus pareigas.

## Biografija

A. Klimas 1979 m. baigė LTSR Valstybinį dailės institutą (dabar – Vilniaus dailės akademija). Vedęs (žmona Audronė – dailininkė), turi dukras Indrę ir Laurą. Brolis – dvynys Alvydas Klimas 
taip pat dirba dizaino srityje.

## Profesionali veikla

1981–1985 m. dirbo Liaudies meno draugijos Meno verslų skyriaus vedėju, 1986–1989 m. – leidyklos „Vyturys“ meno redaktoriumi. Buvo vienas iš dizaino kompanijos „NaDa“ (veikė 1990–1993 m.) įkūrėjų. 1989–2002 m. dirbo UAB „GTech“ dizaineriu, o nuo 2002 m. – UAB „Olifėja“ dizaineris.

Vienas Lietuvos grafino dizaino asociacijos įkūrėjų, kuriai vadovavo dešimt metų (1996–2006 m.). Dirba knygos, plakato, ženklodaros (*brandingo*) srityse. Tarp reikšmingesnių darbų – Aukščiausiosios Tarybos apsaugos skyriaus (1991 m.), „Mis Lietuva“ (1989 m.), „Bravaria“ (2006 m.), Nuosaikiųjų konservatorių partijos (2002 m.) logotipai, festivalio „Neringos vasara“ (2004, 2005 m.), „Pirmosios Lietuvos meno bienalės“ (2005 m.), LR Aplinkos ministerijos (2004 m.), Valdovų rūmų ( 2013 m.) vizualiniai stiliai, „Pasaulinės lietuvių dainų šventės“ plakatas (2002 m.). Apipavidalino „Vyturio“ leidyklos, „Tėviškės“ serijos knygų, A. Rimšos knygą „Lietuvos vėliavos ir herbai“. 2001 m. dalyvavo tarptautinėje plakatų parodoje „Golden Bee“ Maskvoje. 2008 m. išleido knygą „Lietuvos prekių ženklai. Istorija, funkcija, komunikacija“. Lietuvos grafinio dizainerių sąjungos ir Lietuvos grafinio dizaino asociacijos valdybos narys.

2022 m. Tarptautinė dizaino taryba (ICoD) skyrė kasmetinį apdovanojimą už visos karjeros nuopelnus.

## Pedagoginė veikla

Nuo 1989 m. dėsto Vilniaus dailės akademijos Dizaino katedroje. Nuo 2004 m. A. Klimas vadovauja VDA Dizaino katedros grafinio dizaino studijai. 1998 m. A. Klimui suteiktas docento, 2007 m. – profesoriaus laipsnis. 2010 m. paskirtas VDA prorektorium studijoms, nuo 2011 m. sausio laikinai eina Akademijos rektoriaus pareigas

## Nuorodos
A. Klimo portfolio  Lietuvos grafinio dizaino asociacijos internetinėje svetainėje.

## Šaltiniai
Kiaukai

**Kiaukai** – kaimas Šilalės rajono savivaldybėje, 3 km į pietryčius nuo Tūbinių kaimo, abipus Noralio upelį. Centrinėje Kiaukų dalyje stovi atminimo paminklas čia žuvusiems partizanams: Stasei Irtmonaitei-Aušrelei ir jos broliui Aleksandrui Irtmonui-Geniui, tačiau čia žuvo ir dar du partizanai, kurių pavardės ant paminklo neiškaltos, tai – Stasys Šaltys ir Albinas Rupšlaukis.

## Istorija

1562 metų Karšuvos valsčiaus inventoriuje minimas sodžius Gardava, ją sudarė Kiaukai, Paakmenis ir Pajėrubynis. 1821 metais kaime gyveno 262 katalikai, kitų religijų žmones neskaičiuoti, 1923 m. čia gyveno 263 gyventojai. Kiaukų dvaro rezidencija buvo valdoma bajorų Jankovskių ir Vembutų giminių. 1845 m. dvaro šeimininku tapo Jozefas Vembutas.

## Gyventojai

## Šaltiniai
Akonkagva (upė)

**Akonkagva** () – upė Čilėje. Prasideda Anduose, 1430 m virš jūros lygio, susiliejus dviem upeliams, *Juncal* (atitekantis iš rytų) ir *Blanco* (pietryčių). Upė teka į rytus plačiu Akonkagvos slėniu ir 20 km nuo Valparaiso įteka į Ramųjį vandenyną.

Svarbiausia Valparaiso regiono upė, drėkina daugiau nei 100 000 ha dirbamos žemės. Miestai – Los Andesas, Konkonas (Valparaiso aglomeracija), San Felipė.

Nors pavadinimai sutampa, upė neprasideda Akonkagvos kalno (kuris visas yra Argentinoje) šlaituose.
Sintpopas

**Synthpop** – elektroninės muzikos žanras. Išskirtinis tuo, kad muzika kuriama elektroninio muzikos instrumento – sintezatoriaus pagalba, kuriuo melodijos kuriamos užprogramuotų tikrų instrumentų bei kitokių garsų semplų pagrindu, taip išgaunant savitą skambesį.

Šio žanro pionieriais laikomi prancūzų elektroninės muzikos kompozitorius Jean Michel Jarre ir vokiečių grupė Kraftwerk.

Synthpop (arba Synthie – pop) glaudžiai susijęs su Anglijoje išpopuliarėjusiu „New Wave“ judėjimu ir, kaip juos praminė muzikinė spauda, „Naujųjų romantikų“ arba „Futuristų“ subkultūromis.

Populiarumo viršūnė – 8-asis ir 9-asis praėjusio amžiaus dešimtmečiai, nors modifikuotas synthpop plačiai paplitęs ir šiais laikais.

## Žinomiausi atlikėjai
Vidmantas Mališauskas

**Vidmantas Mališauskas** (g. 1963 m. rugpjūčio 4 d.) – Lietuvos šachmatininkas, didmeistris.

## Biografija

1993 m. tapo  didmeistriu.

1987, 1989, 1990, 1998, 2003, 2006, 2010, 2017 m. ir 2018 m. užėmė pirmąją vietą Lietuvos čempionatuose, 1994, 2002, 2007 ir 2012 m. – antrąją.  

Taip pat sėkmingai žaidžia ir Lietuvos greitųjų šachmatų čempionatuose, kuriuose 2000; 2001; 2012; 2015; 2017; 2018 laimėjo aukso,  2002; 2003 - sidabro, o 2010  - bronzos medalius. 
Beto, 1997 ir 2002 m. Lietuvos žaibo šachmatų čempionate  laimėjo aukso,  2001 m. - sidabro, o 2012 ir  2013 m. - bronzos medalius.

V. Mališauskas daug žaidžia komandinėse varžybose:1992, 1994, 1996, 1998, 2002, 2006, 2010-2012 atstovavo Lietuvai šachmatų olimpiadose, kur sužaidė 78 partijas (+28 =31 -19), o  1992, 2007-2009 m. žaidė Lietuvos rinktinės sudėtyje Europos komandiniuose šachmatų čempionatuose kur sužaidė 26 partijas ir surinko 59.6 % galimų taškų (+9 =13 -4).

2014 m. Lietuvos senjorų (virš 50 metų) komandos sudėtyje tapo Pasaulio senjorų komandinių šachmatų čempionu.

Aukščiausią (2570) ELO  reitingą turėjo 1993 metais.

## Išnašos
Normanai

**Normãnai** – etninė grupė, X a. susiformavusi Šiaurės Prancūzijoje vikingų užkariautojams maišantis su vietiniais frankais ir galais.
Dabartinėje Normandijos provincijoje įsitvirtinę normanai sparčiai perėmė vietinių gyventojų kalbą ir krikščionybę bei feodalinę santvarką. Neturtingi, bet karingus vikingų papročius išsaugoję normanai vertėsi puldinėdami kaimynus ar tarnaudami samdomais kariais, pasiekė Italiją bei Artimuosius Rytus.

Per XI–XII a. karus normanai užkariavo pietinę Italijos dalį ir Siciliją, 1066 m. normanų kunigaikštis Vilhelmas I Užkariautojas užkariavo Angliją.

## Normanų valstybės
* Normandijos hercogystė (911 – 1204)
* Anglijos karalystė (1066-1154)
* Aversos grafystė (1029-1058)
* Kapujos kunigaikštystė (1058-1155)
* Apulijos ir Kalabrijos hercogystė (1043-1130)
* Sicilijos grafystė (1071-1130)
* Antiochijos kunigaikštystė (1098-1268)
* Sicilijos karalystė (1130-)
* Afrikos karalystė (1135-1160)


Vaizdas:1000-1100, Norman. - 033 - Costumes of All Nations (1882).JPG|Normanai 1000–1100 m.
Pionierių judėjimas

**Pionierių judėjimas** – tarptautinis pionierių (komunistų partijų ir panašių partijų sukurtų vaikų organizacijų) judėjimas.

Paprastai vaikai į tokią organizaciją stojo pradinėje mokykloje ir buvo jos nariais iki paauglystės (iki 14-16 m.). Tada stoja į vyresnio amžiaus jaunuolių organizaciją (pvz., Tarybų Sąjungoje – į komjaunimą).

Iki 1990 m. judėjime dalyvavo apie 30 šalių pionierių organizacijos, kurias koordinavo 1958 m. Budapešte įkurtas tarptautinis komitetas *International Committee of Children’s and Adolescents' Movements*.

Daugelyje socialistinių šalių narystė pionierių organizacijos oficialiai buvo savanoriška, nors praktikoje dažnai vaikai buvo spaudžiami stoti į tokias organizacijas. Pionierių organizacijos nuo skautų organizacijų skyrėsi žymiai didesne politizacija. Kaip ir skautų organizacijos skatino vaikų fizinį aktyvumą, veiklą gamtoje.

Pionierių organizacijos buvo politinio rengimo grandinės dalis. Tarybų Sąjungoje tokią grandinę sudarė Spaliukų organizacija, pionierių organizacija, komjaunimas ir galų gale – komunistų partija.

Socialistinės orientacijos šalyse pionierių organizacijas paprastai remdavo vyriausybė ir profsąjungos. Pvz., TSRS buvo statomos ir finansuojamos pionierių stovyklos, pionierių rūmai, pionierių laikraščiai ir žurnalai. Nesocialistinėse šalyse pionierių organizacijas rėmė tos šalies komunistų ir panašios partijos.

Pionieriai pionierių veikloje dėvėdavo ir dabar dėvi uniformas. Esminė jų dalis – trikampis kaklaraištis. TSRS pionierių kaklaraištis buvo raudonas, kitų šalių organizacijose spalva būdavo ir kitokia – pvz., šviesiai mėlyna.

Valstybės pionierių organizacija paprastai vadindavosi kokio garsaus komunistų ar socialistų veikėjo vardu. TSRS pionierių organizacija buvo vadinama Lenino vardu, VDR pionieriai – Ernsto Telmano (*Ernst Thälmann*), Albanijos – *Enver Hoxha* vardu.

## Dabartinės pionierių organizacijos
Pionierių organizacijos iki šiol egzistuoja:
* Baltarusijoje (Baltarusijos respublikinė pionierių organizacija)
* Belgijoje (Belgijos darbininkų partijos pionieriai)
* Kinijoje
* Kuboje (Chosė Marti pionierių organizacija)
* Kipre
* Suomijoje
* Čekijoje (dabar nebepolitinė organizacija, skirta organizuoti vaikų laisvalaikį)
* Rusijoje
* Ispanijoje (Baskų krašto Komunistų partijos pionieriai)
* Tadžikistane
* Sirijoje (*Baath* partijos pionieriai)
* Vietname (Ho Ši Mino pionieriai)
Brusitas

**Brusitas** – oksidų klasės mineralas, magnio hidroksidas Mg(OH)2. Mineralas pirmą kartą aprašytas 1824 m. ir pavadintas amerikiečių minerologo *Archibald Bruce* (1777-1818 m.), kuris jį atrado, garbei. Minerale galimos geležies (*ferobrusitas*) arba mangano (*manganobrusitas*) priemaišos.
Atmosferos slėgis

**Atmosferos slėgis** – toks slėgis, kuriuo kiekviename atmosferos taške oras suspaudžiamas aukščiau esančių atmosferos sluoksnių ir pats slegia aplinką. Atmosferos slėgį 1643 m. atrado paskutinis Galilėjaus mokinys Evandželistas Toričelis.

Atmosferos slėgis apatiniuose sluoksniuose keičiasi greičiau negu viršutiniuose. Aukštis, per kurį atmosferos slėgis pasikeičia vienu vienetu, vadinamas barometriniu žingsniu (mm Hg – nPa – mbar).

Horizontalusis barinis gradientas – tai slėgio kitimas horizontalioje plokštumoje izobaroms statmena kryptimi. Jis matuojamas mbar (hPa)/100 km. Horizontalaus barinio gradiento dydį rodo izobarų tankumas: kuo jos tankesnės, tuo didesnis horizontalusis barinis gradientas, taigi jis atvirkščiai proporcingas atstumui tarp izobarų. Vidutinė horizontalaus barinio gradiento vertė lygi 1-3 mbar/100 km.

Oro tankis didėja didėjant slėgiui ir mažėjant oro temperatūrai. Tačiau didžiausi oro tankio pasikeitimai vyksta kintant slėgiui. Patys žemiausi oro sluoksniai, kuriuos slegia visas atmosferos storis, turi didžiausią tankį. Dėl oro tankio mažėjimo kylant aukštyn tampa aišku, kad slėgio kitimas vyksta greičiau žemuose oro sluoksniuose negu viršutiniuose. Lygiai tą patį galima pasakyti, kad šaltoje oro masėje slėgis kylant aukštyn mažėja greičiau negu šiltoje oro masėje. Todėl esant vienodam slėgiui prie žemės paviršiaus tam tikras slėgis tam tikrame aukštyje šiltoje oro masėje bus aukščiau negu šaltoje oro masėje.

Atmosferos slėgis susidaro dėl gravitacinės Žemės traukos (oras turi svorį). Oro slėgio matavimo prietaisas – barometras. Dažniausiai naudojami gyvsidabrio barometras ir barometras-aneroidas. Oro slėgis matuojamas ir elektroniniais prietaisais. Oro slėgis matuojamas hektopaskaliais (hPa) arba milibarais (mb). Vidutinis (normalus) oro slėgis jūros lygyje yra 1013 hPa. Esant tokiam slėgiui, oras spaudžia Žemės paviršių 1,013 kg/cm² jėga. Atmosferos slėgio nejaučiame, nes mūsų organizmo viduje jis toks pat kaip ir išorėje. Atmosferos slėgis keičiasi – priklauso nuo aukščio v.j.l. ir temperatūros.

## Atmosferos slėgis ir aukštis virš jūros lygio
Kylant į viršų, atmosferos slėgis krinta, nes mažėja slegiantis oro stulpas. Nuo jūros lygio iki 1 km aukščio oro slėgis nukrinta vidutiniškai apie 10 hPa kas 100 m. Dar aukščiau šis kritimas lėtėja. 5 km aukštyje oro slėgis beveik perpus mažesnis nei jūros lygyje, o 15 km aukštyje – net 8 kartus. Bet kurios vietos normalaus oro slėgio rodiklis priklauso nuo jo aukščio v.j.l. Pavyzdžiui, Vilniaus (101 m v.j.l., Katedros aikštėje) normalus oro slėgis yra 1003 hPa, o Madrido (667 m v.j.l.) – 946 hPa.

## Atmosferos slėgio žemėlapiai
Žemėlapiuose oro slėgis vaizduojamas izobaromis. Sinoptiniuose žemėlapiuose atmosferos slėgis vaizduojamas konkrečiuoju laiku. Klimato žemėlapiuose nurodomas vidutinio atmosferos slėgio pasiskirstymas tam tikrą mėnesį pagal daugiamečių stebėjimų rezultatus.

## Taip pat skaitykite

* Barometras

## Šaltiniai
Autostopas

**Autostopas** (žarg. *tranzavimas*) – nemokamas keliavimas pakeleivingais automobiliais; laisvalaikio būdas, pramoga.

Skatina bendravimą, pasitikėjimą, atvirumą ir solidarumą.

## Lietuvoje
1996–2012 m. buvo Vilniaus autostopo klubas. Organizavo keliones, sąskrydžius, autostopo varžybas „Baltija“. Aktyvūs nariai ir autostopo puoselėtojai – Vladas Sapranavičius, Dainius Kinderis, Andrius Jankaitis, Robertas Pogorelis.

Kitos autostopo organizacijos Lietuvoje buvo „Kelio broliai“ ir „KELIAIvis“, abi veikė Kaune.

## Šaltiniai

## Nuorodos
* Vilniaus autostopo klubas
* Skelbimai keliaujantiems autostopu
Cezarių miestas

**Cezarių miestas** (), taip pat įvairiai žinomas kaip *Patagonijos miestas*, *Klajojantis miestas*, *Trapalanda* ar *Trapananda*, *Lin Lin* arba *Elelín* – mitinis miestas Pietų Amerikoje, kurį neva surado nuskendusio ispanų laivo jūrininkai ir kuris buvo pilnas aukso ir sidabro. Miestas galbūt esti kažkur Patagonijoje, Andų kalnų slėnyje tarp Čilės ir Argentinos. Nepaisant ilgų ieškojimų, vykusių kolonizuojant Pietų Ameriką, jokių įrodymų, kad Cezarių miestas egzistuoja, nebuvo rasta.

Cezarių miesto aprašymuose kalbama apie klestintį ir turtingą miestą, pilną aukso, sidabro ir deimantų. Kartais miestas minimas kaip užkerėtas, todėl pasirodantis tik tam tikrais momentais. Viename dokumente teigiama, jog Cezarių miestas apsuptas dviejų kalnų – vieno iš aukso, kito iš deimantų. Tariami miesto gyventojai yra europiečiai, išsigelbėję iš sudužusių laivų, po audrų Magelano sąsiauryje, taip pat išgyvenę inkų imperijos atstovai, vaiduokliai ir Patagonijos milžinai.

## Taip pat skaitykite

* Eldoradas
* Sidabro šalis
Ani Lorak

**Ani Lorak** (, tikr. **Karolina Miroslavivna Kujek**, , g. 1978 m. rugsėjo 27 d.) – Ukrainos dainininkė.

2008 m. atstovavo Ukrainai Eurovizijoje su daina *Shady Lady* ir užėmė antrąją vietą.

## Diskografija

### Albumai
* 1996 – Хочу летать
* 1998 – Я вернусь
* 2001 – Там, де ти є
* 2003 – Remix
* 2004 – Анi Лорак
* 2005 – Smile
* 2006 – Розкажи
* 2007 – 15
* 2008 – Shady Lady
* 2009 – Солнце

### Singlai
* 1996 – Хочу летать
* 1998 – Я вернусь
* 1998 – Мне всё равно
* 2001 – Ангел мрій моїх
* 2003 – Серця не край
* 2003 – Я же говорила
* 2003 – Мрій про мене
* 2004 – Зеркала
* 2004 – Полуднева спека
* 2004 – Три звичних слова
* 2005 – Car Song
* 2005 – Smile
* 2006 – Розкажи (Расскажи)
* 2006 – Верни мою любовь (su Valerijumi Meladze)
* 2007 – С первого взгляда
* 2007 – Я не буду твоей
* 2007 – Жду тебя
* 2007 – Я стану морем
* 2008 – Shady Lady
* 2009 – Птица
* 2009 – А дальше…
* 2009 – Небеса-ладони
* 2009 – Солнце
* 2009 – С неба в небо
* 2011 – Для тебя
* 2011 – Спроси
* 2011 – Не дели любовь
* 2011 – Я буду солнцем
* 2012 – Обними меня
* 2012 – Обними меня крепче
* 2012 – Зажигай сердце
* 2013 – Оранжевые сны
* 2013 – Забирай
* 2013 – Зеркала (su Grigori Leps)
* 2014 – Медленно
* 2015 – Korabli

## Nuorodos

* Oficiali svetainė 

|-
Tina Karol

**Tina Karol** (, tikr. **Tetjana Liberman**, , g. 1985 m. sausio 25 d.) – Ukrainos dainininkė.

2006 m. atstovavo Ukrainą Eurovizijoje su daina *Show me your love* ir užemė 7-ąją vietą..

## Diskografija

# Show me your love (2005)
# Ноченька (2006)
# Полюс притяжения (2007)
#*9 жизней (9 Lives)*  (2010)
#*Помню (I remember)* (2014)
#*Интонации ( 2017)*

## Nuorodos

* Oficiali svetainė 

|-
Walsall FC

**Walsall FC** – Anglijos futbolo klubas iš Volslo. Klubo komanda 2009-2010 m. sezone žaidžia Anglijos Pirmojoje futbolo lygoje.

## Istorija

Klubas įkurtas 1888 metais, kai buvo kartu sujungti Walsall Town FC ir Walsall Swifts FC klubai.

## Sezonai

|}

## Išnašos

## Nuorodos
DJ BoBo

**Peter René Baumann** (geriau žinomas kaip **DJ BoBo** g. 1968 m. sausio 5 d. Kölliken, Šveicarijoje) – šveicarų muzikos atlikėjas, dainų autorius, muzikos prodiuseris.

## Biografija
Peter René Baumann gimė italo Luigi Cipriano ir šveicarės Ruth Baumann šeimoje.
Kaip šokių muzikos prodiuseris sėkmės susilaukė su singlu „Somebody Dance with Me". Netrukus dainų dešimtukuose išpopuliarėjo ir kiti jo singlai – „Keep on Dancing" ir „Take Control". Nuo 1992 iki 2007 metų DJ BoBo buvo sukūręs 27 į dešimtukus Šveicarijoje ir Vokietijoje pakliuvusius singlus.

DJ BoBo albumai labiausiai populiarūs Europoje (daugiausiai gimtojoje Šveicarijoje, Vokietijoje, taip pat Bosnijoje ir Hercegovinoje, Izraelyje ir Šiaurės Amerikoje.

## Eurovizijos dainų konkursas 2007

2007 m. DJ BoBo dalyvavo Eurovizijos dainų konkurse su daina „Vampyrai gyvi" (*Vampires are alive*) ir pusfinalyje užėmė 20 vietą iš 28 dalyvių, todėl nepateko į konkurso finalą.

## Diskografija

### Albumai
* 1993 *Dance with Me*
* 1994 *Live & Remixes*
* 1994 *There Is a Party*
* 1995 *Just for You'
* 1996 *World in Motion*
* 1998 *Magic*
* 1999 *The Ultimate Megamix '99*
* 1999 *Level 6*
* 1999 *Hits & Remixes*
* 2001 *Planet Colors*
* 2002 *Celebration*
* 2003 *Visions*
* 2003 *Chihuahua*
* 2003 *Live in Concert*
* 2005 *Pirates of Dance*
* 2006 *Greatest Hits*
* 2007 *Vampires*
* 2008 *Olé Olé – The Party*
* 2010 *Fantasy*
* 2011 *Dancing Las Vegas*
* 2016 *Mystorial''

## Nuorodos

* Oficiali DJ BoBo svetainė
* DJ BoBo diskografija, jos apžvalgos (swisscharts. com)
* Dainos „Vampires are alive" vaizdo klipas (youtube. com)

|-
Svečias (filmas)

**L'invite** – 2007 m. prancūzų režisieriaus Lorano Buniko () komedija sukurta pagal Davido Farao () to paties pavadinimo novelę ().

Filmo premjera įvyko 2007 m. rugsėjo 19 d. Prancūzijoje.
 
## Siužetas

Penkiasdešimt metų, treji metai be darbo, kasmet mažėjanti pašalpa… Žiraro gyvenimas beveik ant ribos, bet netikėtai jam pasiūlomas darbas Indonezijoje. Kad įtiktų savo būsimam šefui Pontinjakui, Žeraras pasikviečia jį vakarienės į namus. Šis žingsnis ir buvo Žeraro fatališka klaida… 

## Aktoriai
* Danelis Otelis – Žiraras
* Valeri Lemersje (Valérie Lemercier) – Žiraro žmona Koletė
* Tjeris Lermutas (Thierry Lhermitte) – kaimynas Aleksandras
* Ipolitas Žirardas (Hippolyte Girardot) – Pontinjakas
* Artiusas de Pengernas (Artus de Penguern) – Banotas
* Mar Sodupe (Mar Sodupe) – kaimyno meilužė Sofija
ir kt.

## Nuorodos
*http://www.europacorp.com/dossiers/linvite/
Rydbergo konstanta

**Rydbergo konstanta**, pavadinta švedų fiziko Johano Rydbergo vardu, rodo bet kurio fotono, kurį gali išspinduliuoti vandenilio atomas, didžiausią bangos skaičių (atvirkštinį bangos ilgį), arba atvirkščiai – mažiausią bangos skaičių, galintį jonizuoti vandenilio atomą. Naudojama medžiagų atomų spektrų serijų formulėse.

Paprastumo dėlei laikant, kad atomo branduolio masė yra begalinė elektrono atžvilgiu, Rydbergo konstanta yra:

: R_\infty = \frac{m_e e^4}{8 \epsilon_0^2 h^3 c} = 1,0973731568525(73) \cdot 10^7 \,\mathrm{m}^{-1}
: kur
:: h \  – Planko konstanta,
:: m_e \  – elektrono rimties masė,
:: e \  – elementarusis krūvis,
:: c \  – šviesos greitis vakuume,
:: \epsilon_0 \  – vakuumo dielektrinė skvarba.

Ši konstanta dažnai naudojama atomo fizikoje kaip energijos forma:
: h c R_\infty = 13,6056923(12) \,\mathrm{eV} \equiv 1 \,\mathrm{Ry} \ 

## Šaltiniai

## Nuorodos
* http://scienceworld.wolfram.com/physics/Rydberg.html
Pilvas

**Pilvas** – žmogaus ar gyvūno liemens dalis, virš kurios yra krūtinė (krūtinės ertmę nuo pilvo ertmės riboja diafragma), žemiau – dubens sritis. Priekyje pilvą riboja raumeninga pilvo sienelė, užpakalinėje pusėje – nugaros sienelė. Nugarinė pusė pilvu nelaikoma.

Ploniausia apimtis per pilvą (nenutukusių žmonių) vadinama talija.

## Pilvo ertmės organai

Pilvo ertmėje yra vidaus organai:
* virškinimo sistemos – skrandis, žarnynas, kepenys su tulžies pūsle, kasa,
* šalinimo sistemos – inkstai, šlapimtakiai, šlapimo pūslė
* dauginimosi sistemos:
** moterų – kiaušidės, kiaušintakiai, gimda
** vyrų – prostata
* kiti – blužnis, antinksčiai, dalis aortos ir apatinės tuščiosios venos
Kiaušidės, kiaušintakiai, gimda, makštis, prostata yra dubens organai, nors yra pilvo ertmėje (pilvo ertmė įeina į dubens sritį.

## Pilvo susirgimai
Su pilvo sritimi siejasi pilvo ertmėje esančių organų susirgimai (pvz., apendicitas, gastritas, hepatitas, vidurių užkietėjimas, meteorizmas ir kt.). Neertminių pilvo susirgimų pavyzdžiu yra pilvo išvarža.

## Pilvą dengianti apranga
Pilvą dengia daug liemenį dengiančių drabužių – marškiniai, palaidinės, liemenės, paltai, striukės ir kt. Drabužius pilvo srityje sujuosia ir pilvą suveržia diržai ir juostos.

Anksčiau buvo madinga dėvėti korsetus, kurie lieknindavo per juosmenį. Stipriai suveržiami korsetai neigiamai veikia pilvo organus. Dabar tokių korsetų mada praėjusi, naudojami daugiausia tik gydomieji korsetai, sutvirtinantys pilvo sienelę ir palaikantys taisyklingą pozą.
 
## Šaltiniai
Andris Ērglis

**Andris Ērglis** (*Andris Ėrglis*, g. 1983 m. sausio 16 d. Aizputėje, Latvijoje) – latvių dainininkas ir muzikantas.

## Biografija
Gimė Aizputėje, bet, būdamas 15 metų, persikėlė į Liepoją. Baigė Emilio Melngailio Liepojos muzikos kolegiją, kuriame įgijo mušamųjų instrumentų specialybę. Trejus metus grojo Liepojos simfoniniame orkestre. 2001 m. kartu su Janiu Strazdu įkūrė poproko grupę „Berm“, kurioje buvo iki 2006 metų. Kartu su grupe „Berm“ 2003 m. užėmė I vietą festivalyje Liepājas Dzintars.

2006 m., po grupės „Berm“ iširimo, kartu su Janiu Strazdu, Liepojos simfoninio orkestro muzikantu Aivaru Meijeru bei buvusiu grupių „Līvi“ ir „Fomins & Kleins“ gitaristu Tomasu Kleinu įkūrė grupę „Cacao“. Grupėje „Cacao“ Ėrglis yra ir solistas, ir būgnininkas. 2007 m. Ėrglis tapo vienu iš šešių projekto „Bonaparti.lv“ narių, kuris su daina „Questa Notte“ Eurovizijos dainų konkurse atstovavo Latvijai.

Vienu populiariausių latvių dainininku Andris Ėrglis tapo 2007 m. vasarą, kai užėmė II vietą tarptautiniame dainų konkurse „Naujoji banga“. Po šio pasiekimo smarkiai padidėjo tiek Andrio Ėrglio, tiek grupės „Cacao“ pasiekimai. Rugsėjį buvo išleistas grupės albumas „Ripoja akmens“, o albumo titulinė daina tapo žymiausia grupės daina. Daina „Ripoja akmens“ nugalėjo 2007 m. apklausoje Muzikālā banka ir Latvijos Muzikos lygoje, pasiekė I vietą Latvijas Spice, taip pat gavo Metų apdovanojimą kaip didžiausias 2007 m. radijo hitas.

2007 m. pabaigoje Andris Ėrglis nusprendė užsiimti solo karjera. Rudenį jis tapo televizijos LNT šou „Divas zvaigznes“ II vietos laimėtoju. 2008 m. pradžioje su daina „Broken Lullaby“ Ėrglis užėmė III vietą Latvijos Eurovizijos nacionalinėje atrankoje. Kovo mėn. išleistas pirmasis Andrio Ėrglio solo albumas „Sirdspuksti“, po kurio balandžio 12 d. surengtas pirmasis jo solo koncertas. Albumas mažiau nei per du mėnesius pasiekė platininio statusą, kuris skiriamas pardavus 10 000 kopijų. Pirmasis albumo singlas „Pa paralēli“, kurį Ėrglis atlieka su dainininke Kristina Zacharova, gegužę pasiekė I vietą „Latvijas Spice“.

Vedęs, augina dukrą ir sūnų. Dirba mokytoju Aizputės muzikos mokykloje.

## Diskografija
* „Sirdspuksti“ (2008)

## Nuorodos
* ''MySpace'' profilis
Sibiro trapai

**Sibiro trapai** - milžiniškas magminių efuzinių, daugiausia bazaltinių, uolienų masyvas, esantis Sibire. Trapai susiformavo permo pabaigoje, triaso pradžioje, prieš maždaug 250-251 mln. metų. Šio masyvo susiformavimas siejamas su masiniu rūšių išnykimu permo-triaso sandūroje. Sibiro trapų susiformavimas yra vienas iš didžiausių vulkaninių įvykių Žemės istorijoje per paskutinius 500 mln. metų. Žodis *trapai* kilo iš švediško žodžio *trappa* 'laiptai'. Laiptų pavidalo reljefas yra būdingas Sibiro trapams.

## Geografija

Dabar Sibiro trapų bazaltinė lava dengia apie 2 mln. km², tačiau anksčiau, tik susiformavusi, galėjo dengti iki 7 mln. km². Skaičiuojama, kad galėjo išsilieti nuo 1 iki 4 mln. km³ bazaltinės lavos. Sibiro trapai dengia teritorija nuo 50 iki 75 laipsnių šiaurės platumos ir nuo 60 iki 120 laipsnių rytų ilgumos.

## Susiformavimas
Sibiro trapai susiformavo dėl ypatingai didelio mantijos pliumo, kuris yra tam tikro Žemės branduolio vėsimo mechanizmo dalis. taip pat neatmetama ir kita - susidūrimo su asteroidu teorija, nors šios teorijos šalininkų mažai.

Sibiro trapai susiformavo per milijoną ar daugiau metų, išsiveržus lavai iš daugybės angų. Tufo ir kitų piroklastinių uolienų buvimas rodo, kad būta sprogiminių išsiveržimų per arba prieš bazaltinės lavos ištekėjimą. Riolito uolienos buvimas taip pat patvirtina sprogstamuosius išsiveržimus.

Sibiro trapuose, netoli Norilsko susiformavo vienas didžiausių nikelio-vario-paladžio telkinių pasaulyje.
Nunatakas

**Nunatakas** (iš inut. – *nunataq*) – iš ledyno kyšanti uola, kalva, kalnagūbris, kuris nėra padengtas ledu.

Nunatakai būdingi kontinentų ledynų pakraščiuose. Šiuose kalvose ar iškyšuliuose galima aptikti augančius augalus, ar kitas gyvybės formas.

## Šaltiniai
Ukraina Eurovizijoje

**[[Ukraina]] [[Eurovizija|Eurovizijos dainų konkurse]]** dalyvavo 17 kartų ir visus kartus dalyvavo finale – tai vienintelė tokia šalis konkurse. Debiutavo 2003 m. konkurse. Po metų Stambule atlikėja Ruslana su daina „Wild Dances“, surinkusia 280 taškų, laimėjo dainų konkursą. Kitą kartą Ukraina laimėjo konkursą, kuomet 2016 m. „Eurovizijoje“ atlikdama dainą „1944“ šalies atstovė Džamala surinko 534 taškų. Ukraina trečią kartą konkursą laimėjo 2022 metais, kai šalį atstovavu grupė Kalush Orchestra su daina „Stefania“. Su šiais pasiekimais Ukraina yra viena sėkmingiausių šalių Eurovizijoje – šalis į geriausiųjų penketuką pateko net aštuonis kartus.

## Dalyviai

* Jei šalis laimėjo praėjusiais metais, sekančiais metais nedalyvauja konkurso pusfinalyje. Be to, 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.
* 2019 m. šalis buvo išsirinkusi savo atstovę – Ukrainai atstovauti turėjo atlikėja Maruv su daina „Siren Song“, tačiau transliuotojas  nepasiekė susitarimo su Maruv dėl jos dalyvavimo Ukrainos delegacijoje sąlygų.

## Balsavimo istorija 2003–2021 m.

### Ukrainos taškai

### Valstybių taškai Ukrainai

## Konkursų rengimas

## Marcel Bezençon apdovanojimai

#### Spaudos apdovanojimas

#### Meno apdovanojimas

## Taip pat skaitykite
* Ukraina Eurovizijos šokių konkurse
* Ukraina vaikų Eurovizijos dainų konkurse

## Nuorodos
* Ukrainos Eurovizinis puslapis
Diana Gurckaja

**Diana Gurckaja** (; g. 1978 m. liepos 2 d. Abchazijoje) – Gruzijos dainininkė, gyvenanti Rusijoje.

Yra apdovanota Rusijos ir Gruzijos garbės ordinais. Dainavo duetais su tokias atlikėjais kaip Ray Charles, Toto Cutugno, Demis Roussos.

2008 m. atstovavo Gruziją Eurovizijos konkurse Serbijoje su daina „Peace will come“ (*Taika ateis*) ir finale užėmė 11 vietą.

## Diskografija
* *Ты здесь* (2000 m.)
* *Ты знаешь, мама…* (2002 m.)
* *Я люблю вас всех* (2003 m.)
* *Нежная* (2005 m.)

## Nuorodos

* Daina ''Peace will come''

|-
Boro teorija

**Boro teorija** (postulatai), kurią sukūrė N. Boras, paaiškina vandenilio atomo išspinduliuoto ar sugerto fotono dažnio priklausomybę, priklausomai nuo to, iš kokios kvantizuotos būsenos (orbitos) elektronas perėjo į kokią.

Jeigu vandenilio atomas sugeria fotoną, tai elektronas pereiną į tolimesnę orbitą, o jeigu - išspinduliuoja, tai elektronas pereiną iš tolimesnės orbitos į artimesnę. Arčiausioje (nesužadintoje orbitoje) elektronas gali būti labai ilgai ir į dar žemesnę pereiti negali.

## Formulės
Formulė, nusakanti išspinduliuotų bangų dažnį vandenilio atomui, atrodo taip:
:  \nu = R \left ( \frac{1}{n^2} - \frac{1}{k^2} \right ), n=1,2,3,4,5...\; k=2,3,4... 
Čia *n* - orbitą *į* kurią pereiną elektronas, o *k* - orbita iš kurios pereina elektronas, *R* - Rydbergo konstanta. R=3.29\cdot 10^{15} \;s^{-1}.

Pavyzdžiui, pereinant iš antros orbitos į pirmą išspinduliuojamas fotonas, kurio dažnis:
:  \nu = R \left ( \frac{1}{n^2} - \frac{1}{k^2} \right )=3.29\cdot 10^{15} \;(Hz) \cdot  \left ( \frac{1}{1^2} - \frac{1}{2^2} \right )=3.29\cdot 10^{15} (Hz)\cdot {3\over 4}=2.4675\cdot 10^{15} \;Hz.

Pereinant elektronui iš trečios orbitos į antrą išspinduliuojamas fotonas, kurio dažnis:
:  \nu = 3.29\cdot 10^{15}  \cdot  \left ( \frac{1}{2^2} - \frac{1}{3^2} \right )=3.29\cdot 10^{15} \cdot {9-4\over 4\cdot 9}=3.29\cdot 10^{15} \cdot {5\over 36}=4.57\cdot 10^{14}\; Hz.

Pereinant elektronui iš ketvirtos orbitos į trečią išspinduliuojamas fotonas, kurio dažnis:
:  \nu = 3.29\cdot 10^{15}  \cdot  \left ( \frac{1}{3^2} - \frac{1}{4^2} \right )=3.29\cdot 10^{15} \cdot {16-9\over 9\cdot 16}=3.29\cdot 10^{15} \cdot {7\over 144}=1.5993\cdot 10^{14}\; Hz.
Macclesfield Town FC

**Macclesfield Town** – Anglijos futbolo klubas, įkurtas 1874 metais Maklsfilde. 

## Istorija
Klubo ištakos siekia 1974 m. Rungtyniavo žemesniuose divizionuose.


Vaizdas:MacclesfieldTownbadge.gif |Senoji emblema


## Sezonai

|}

## Lietuviai
* Andrius Tereškinas, gynėjas 2000–2001 m.

## Išnašos

## Nuorodos
*
Geoinformatika

**Geoinformatika** - mokslas, technologija ar gamybinė veikla, naudojanti informatikos mokslo pasiekimais ir Geografinėmis informacinėmis sistemomis.

## Pagrindiniai uždaviniai
* Geoduomenų bazių sudarymas (geokodavimas)
* Geoduomenų analizė ir modeliavimas
* Informacinių technologijų vystymas, vykdant pirmas užduotis.

## Pagrindinės priemonės
* Geostatistika
* Objektinė - reliacinė duomenų bazė

## Geoinformacinės technologijos
* GIS
* erdvinių duomenų valdymo sistemos
* GPS
* nuotolinės geofizikinės sistemos

## Taikymo sritis
Geoinformatika taikoma įvairiose srityse: navigacinėse sistemose, transporto planavimo, aplinkos modeliavimo, telekomunikacijos ir kitose.
Pliusa

**Pliusa** () – upė Rusijoje, Pskovo ir Leningrado srityse, dešinys Narvos intakas.

Išteka iš Zapliusės ežero, 64 m virš jūros lygio, teka į vakarus, vėliau pasuka į šiaurę. Įteka į Narvos tvenkinį, šiauriau Slancų miesto. Slancų mieste – slenksčiai. Aukštupyje ir vidurupyje krantai aukšti, žemupyje pelkėti. Pavasariais smarkiai patvinsta.

Didžiausios gyvenvietės – Slancai, Pliusa.
Muitinės kriminalinė tarnyba

**Muitinės kriminalinė tarnyba** (sutr. **MKT**) - Lietuvos muitinės specialioji įstaiga, įsteigta 2002 m. kovai su kontrabanda ir kitais muitų teisės aktų pažeidimais ir nusikaltimais. Tarnybos steigėjas - Muitinės departamentas prie Lietuvos Respublikos finansų ministerijos.

Pagal Operatyvinės veiklos įstatymą Muitinės kriminalinė tarnyba yra operatyvinės veiklos subjektas.

## Teisiniai pagrindai
Muitinės kriminalinė tarnyba savo veikloje vadovaujasi Lietuvos Respublikos muitinės įstatymu, Tarnybos Lietuvos Respublikos muitinėje muitinėje statutu, Muitinės kriminalinės tarnybos nuostatais, Lietuvos Respublikos muitinės pareigūnų etikos kodeksu ir kitais teisės aktais.

## Veikla
Muitinės kriminalinę tarnybą sudaro 3 regioniniai skyriai (Vilniuje, Kaune, Klaipėdoje).

Muitinės kriminalinė tarnyba atlieka ikiteisminį tyrimą dėl nusikaltimų, susijusių su muitinės veikla, juos tirdama, gali taikyti kriminalinės žvalgybos veiksmus ir priemones. Tarnyba taip pat analizuoja informaciją, susijusią su pažeidimų tendencijomis ir priežastimis ir pagal kompetenciją imasi priemonių joms šalinti.

Muitinės kriminalinė tarnyba organizuoja prevencinio pobūdžio priemones kontrabandos ir kitų nusikaltimų užkardymui, teisės aktų nustatyta tvarka sulaiko neteisėtai gabenamas prekes, daiktus bei su jais susijusius asmenis.

Tarnyba bendradarbiauja su Lietuvos Respublikos teisėsaugos ir kitomis valstybės institucijomis, kartu su jomis vykdo bendras operacijas. Ji taip pat bendradarbiauja su Europos Sąjungos institucijomis ir kitų šalių institucijomis.

## Išnašos

## Nuorodos
*https://www.lrmuitine.lt/web/guest/strukturakontaktai/kriminalinetarnyba/bendrainformacija  (Muitinės kriminalinės tarnybos puslapis Lietuvos muitinės svetainėje)
Daugėla

* Arvydas Daugėla – teisininkas, teisėjas;
* Česlovas Daugėla – inžinierius, politikas;
* Dmitrijus Daugėla – baltarusių istorikas, archyvaras;
* Feliksas Daugėla – režisierius;
* Gintautas Daugėla – teisininkas, advokatas;
* Jonas Daugėla – agronomas, žurnalistas, visuomenės veikėjas;
* Jonas Karolis Daugėla Zaviša – LDK pareigūnas, Vilniaus vyskupas;
* Juozas Daugėla – publicistas;
* Kazys Daugėla – inžinierius geodezininkas, fotografas, knygų autorius;
* Mykolas Daugėla – 1863 m. sukilimo veikėjas;
* Rolandas Daugėla – chorvedys, pedagogas;
* Vladas Daugėla – ekonomistas, inžinierius.
MediaWiki

**MediaWiki** – atvirojo kodo programinė įranga, kuri aptarnauja Vikipedijos enciklopediją. Ji kuriama PHP programavimo kalba ir leidžia didelei grupei redaktorių veiksmingai bendradarbiauti.

Pirmoji programos versija buvo sukurta 2002 metais, kad galėtų aptarnauti Vikipediją. MediaWiki keliamus reikalavimus labiausiai formuoja Vikipedija ir kiti MediaWiki projektai. Programa yra optimizuota taip, kad būtų galima dirbti su dideliais projektais, kuriuos sudaro terabaitai duomenų ir tūkstančiai užklausų per sekendę. Kadangi Vikipedija yra vienas iš didžiausių pasaulio puslapių, programuotojams svarbiausia patenkinti didėjantį vartotojų kiekį naudojant daugiasluoksnius podėlius ir duomenų bazių kopijas.

Programinė įranga turi daugiau nei 700 nustatymų ir 1800 papildinių, kurie praplėčia ir suteikia daugiau galimybių programai. Vien Vikipedijoje yra daugiau nei 1000 botų ir kitų įrankių, kurie padeda plėtojant Vikipediją.

Programa taip pat naudojama kaip kompanijų vidinių žinių valdymo sistema. Ji taip pat naudojama edukaciniais tikslais atliekant grupinius projektus.

Vikimedija gali būti naudojama su MySQL arba PostgreSQL duomenų bazių valdymo sistema.

## Licencijavimas
MediaWiki yra platinama laisvosios licencijos GNU GPL sąlygomis, o dokumentacijos naudojimo sąlygas nustato Creative Commons BY-SA 3.0 licencija ir viešo naudojimo sąlygos. Vadovai, žinynai ir Vikimedijos turinys platinami Creative Commons sąlygomis, o pagalbai (HELP) nustatytas viešo naudojimo režimas, todėl juos laisvai galima naudoti diegiant į kitus Wiki projektus.

## Plėtojimas

MediaWiki projektą aktyviai plėtoja ir prižiūri savanorių bendruomenė. Vartotojams, kurie prisidėjo prie projekto kurdami svarbias pataisas, jų prašymu yra suteikiama galimybė peržiūrėti Apache Subversion, o dabar ir Git ir Gerrit saugyklų duomenis. Taip pat yra nedidelė grupelė apmokamų programuotojų, kurie plėtoja Vikimedijos fondo projektus. Vikimedija prisideda prie Google Vasaros kodo programos. Studentai gali vykdyti projektus, susijusius su MediaWiki branduoliu ir papildiniais. Naujos MediaWiki versijos išleidžiamos trijų aštuonių mėnesių laikotarpiu. Įvairūs pataisymai, dažniausiai susiję su saugumo spragomis, išleidžiami pastebėjus problemas.
MediaWiki naudoja viešą klaidų sekimo sistemą *[https://bugzilla.wikimedia.org/ bugzilla.wikimedia.org]*.

## Apie MediaWiki naudojimą
* 

## Šaltiniai

## Nuorodos
* MediaWiki (anglų kalba)
* MediaWiki (lietuvių kalba)
Poringumas

**Poringumas** - porų kiekis kietame kūne. Matuojamas vieneto dalimis nuo 0 iki 1 arba procentais nuo 0 iki 100 %.

Poringumas naudojamas geologijoje, dirvotyroje ir šių mokslų šakose. Poringumas nustatoma pagal formulę
: \phi = \frac{V_V}{V_T} 

kur V V - porų tūris,
: VT - kieto kūno tūris,
: poringumas žymimas tiek \phi, tiek n.

Poringumą galima suskaičiuoti panaudojant šią formulę:
: \phi = 1-\frac{\rho_{\text{n}}}{\rho_{\text{s}}}
čia \rho_{\text{n}} - kieto kūno tankis,
: \rho_{\text{s}} - kietų dalelių tankis.

## Poringumas ir [[filtracijos koeficientas]]

Poringumas ir filtracijos koeficientas turi netiesioginį ryšį. Smėliams - kuo didesnis poringumas tuo didesnis filtracijos koeficientas. Tačiau moliniams gruntams tai netaikoma. Molinių gruntų poringumas yra ganėtinai didelis, tačiau porose esantis vanduo surištas ir jo tėkmė apsunkinta.

## Poringumo rūšys

;Pirminis poringumas: Poringumas, susidaręs susiformavus uolienai
;Antrinis poringumas: Poringumas, atsiradęs po uolienos susidarymo
;Plyšinis poringumas: Poringumas, susijęs su plyšių uolienoje atsiradimu
;Fosilinis poringumas: Poringumas, susidarantis susidaranti suirus organiniai medžiagai. Palaidotoms fosilijoms išnykus susidaro tuštumos
;Efektyvus poringumas: Porų dalis, kuriomis gali tekėti vanduo
;Dvigubas poringumas: Pirminio ir antrinio poringumų suma
;Makro poringumas: porų dydis didesnis už 50 nm
;Vidutinis poringumas: porų dydis 2-50 nm
;Mikro poringumas: porų dydis mažesnis už 2 nm
Norma

**Norma** gali reikšti:

*Meno kūriniai:
** Norma, Vincenzo Bellini opera;
** Norma, Henriko Ibseno drama;
** Norma, Vladimiro Sorokino romanas;
* Norma, futbolo klubas Taline Estijoje;
* Norma, komuna Lacijaus regione Italijoje;
* Norma, virš 1300 parduotuvių turintis prekybos tinklas (Vokietija, Prancūzija, Čekija, Austrija);
* Norma, asmenvardis, taip pat - populiarus tropinių audrų pavadinimas;
* Moralės norma, visuomenėje nusistovėjusios elgesio taisyklės;
* Darbo norma, planinėje ekonomikoje - darbo apimtis, kurią reikia pasiekti;
* Socialinė norma, vertybinė taisyklė socialinėje aplinkoje, junginyje, organizacijoje; elgesio standartas, pamatinis, pagrindinis modelis;
* Teisės norma, visuotinė privaloma organizacijos (valstybės, savivaldybės) sankcionuota elgesio taisyklė, už kurios nesilaikymą numatyta bausmė, teisinė atsakomybė;
* Politinė norma;
* Religinė norma;
* Vektoriaus norma;
Karolis Požėla

**Karolis Požėla** (1896 m. vasario 29 d. Bardiškiuose, Pakruojo valsčius – 1926 m. gruodžio 27 d. Kaune) – revoliucionierius, vienas iš Lietuvos komunistų partijos įkūrėjų, vienas iš „Keturių komunarų“.

## Biografija
Gimė valstiečių šeimoje. 1906–1915 m. mokėsi Mintaujos gimnazijoje. 1915–1917 m. Tartu universitete studijavo mediciną. 1916 m. tapo Rusijos socialdemokratų darbininkų partijos (bolševikų) nariu, 1916–1917 m. dirbo bolševikų pogrindinėje spaustuvėje.

1918 m. kovo mėn. grįžo į Lietuvą, Diržių ir Bardiškių kaimuose įkūrė komunistų kuopelę, dirbo propagandinį darbą. Dalyvavo LKP(b) pirmajame suvažiavime, buvo išrinktas LKP(b) Šiaulių rajono komiteto nariu. Vienas Raudonosios armijos Žemaičių pulko ir 1919 m. sausio 8 d. sukilimo Šiauliuose organizatorių.

1919 m. galutinai žlugus Litbelui persikėlė į Raseinius, 1919 m. birželio mėn. – 1920 m. balandžio mėn. Raseiniuose dirbo laikraščio „Tiesa“ redaktoriumi. 1920 m. balandžio mėn. Kaune įkūrė pogrindinę spaustuvę „Spartakas“. Su kitais 1921 m. įkūrė legalią knygų leidyklą „Šviesa“, kuri veikė iki 1923 m. 1920–1926 m. su kitais pogrindyje redagavo laikraščius „Kareivių tiesa“, „Darbininkų gyvenimas“. 1926 m. redagavo LKP savaitraštį „Darbininkų atstovas“, dirbo žurnalo „Vilnis“ redakcijoje.  Pasirašinėjo slapyvardžiais *Adolfas*, *M. Petrauskas*, *K. Šiaulietis* ir kt.

Nuo 1921 m. LKP(b) CK narys, nuo 1923 m. pirmininkas. Penktojo Kominterno kongreso delegatas. 1921–1926 m. šešis kartus kalintas Lietuvoje, Latvijoje ir Lenkijoje.

Po 1926 m. gruodžio 16 d. perversmo kartu su Juozu Greifenbergeriu, Kaziu Giedriu ir Rapolu Čarnu uždarytas į Kauno kalėjimą. Apkaltintas komunistinio perversmo organizavimu, karo tribunolo nuteistas mirti ir 1926 m. gruodžio 26 d. sušaudytas Kauno VI forte.

Sūnus Juras Požela (1925–2014) – fizikas, akademikas, mokslo ir politikos veikėjas.

## Atminimo įamžinimas
Sovietmečiu Karolio Požėlos vardu buvo pavadinta spaustuvė Kaune, gatvės miestuose, kolūkiai. 1965 m. Bardiškiuose buvo atidarytas memorialinis muziejus. 1971 m. Pakruojyje buvo atidengtas paminklas.

|-

## Šaltiniai